EL Επίσημη Εφημερίδα της Ευρωπαϊκής Ένωσης C 165/6

Συνοπτικό δελτίο κοινοποιούμενο από τα κράτη μέλη για τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 1857/2006 της Επιτροπής σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριο- ποιούνται στους τομείς της παραγωγής, μεταποίησης και εμπορίας γεωργικών προϊόντων όπως τροπο- ποιήθηκε με τον κανονισμό (ΕΚ) αριθ. 70/2001

(2007/C 165/04)

Αριθμός ενίσχυσης: XA 23/07

Κράτος μέλος: Σλοβενία

Περιφέρεια: —

Τίτλος του καθεστώτος ενίσχυσης ή επωνυμία της εταιρίας που λαμβάνει μεμονωμένη ενίσχυση: Sofinanciranje zavarovalnih premij za zavarovanje kmetijske proizvodnje za leto 2007

Νομική βάση: Uredba o sofinanciranju zavarovalnih premij za zavarovanje kmetijske proizvodnje za leto 2007 (Uradni list RS 138/2006)

Προβλεπόμενες ετήσιες δαπάνες στο πλαίσιο του καθεστώτος ενίσχυσης ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση: Οι προβλεπόμενες δαπάνες για το 2007 ανέρχονται σε 5 633 450 EUR

Μέγιστη ένταση των ενισχύσεων: Η συγχρηματοδότηση αφορά 40 % του κόστους των ασφαλίστρων που καλύπτουν τις καλλιέργειες, τους καρπούς και τις φυτείες έναντι των κινδύνων χαλαζόπτωσης, πυρκαγιάς, κεραυνού, εαρινού παγετού, καταιγίδας και πλημμύρας. Εξάλλου, όσον αφορά την ασφάλεια που καλύπτει τα ζώα έναντι των κινδύνων θνησιμότητας, σφαγής κατόπιν εντολής των κτηνιατρικών υπηρεσιών και οικονομικής σφαγής λόγω ασθένειας, αποφασίστηκε η συγχρηματοδότηση των ασφαλίστρων σε απόλυτα ποσά, ανά είδος ή κατηγορία ζώων, χωρίς να μπορεί η συγχρηματοδότηση να υπερβεί το 50 % των δικαιολογημένων δαπανών για ασφάλιστρα

Ημερομηνία εφαρμογής: Ημερομηνία εφαρμογής είναι η 1η Ιανουαρίου 2007

Διάρκεια του καθεστώτος ενίσχυσης ή των μεμονωμένων ενισχύσεων: Η ενίσχυση μπορεί να χορηγείται μέχρι τις 31.12.2007

Στόχος της ενίσχυσης: Η ενίσχυση είναι σύμφωνη με τις διατάξεις του άρθρου 12 του κανονισμού (ΕΚ) αριθ.1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001 (1) — Ενισχύσεις για την πληρωμή ασφαλίστρων.

Η συμμετοχή στην καταβολή ενός μέρους των ασφαλίστρων έχει ως στόχο να παροτρύνει τους παραγωγούς γεωργικών προϊόντων να ασφαλιστούν οι ίδιοι έναντι των ενδεχόμενων ζημιών λόγω φυσικών καταστροφών ή δυσμενών καιρικών συνθηκών και έναντι των ζημιών από ασθένειες των ζώων και, ως εκ τούτου, να αναλάβουν την ευθύνη για τον περιορισμό των κινδύνων που συνδέονται με τη φυτική παραγωγή και την κτηνοτροφία

Σχετικός(-οί) τομέας(-είς): Γεωργία — φυτική παραγωγή, κτηνοτροφία

Όνομα και διεύθυνση των αρχών που είναι αρμόδιες για τη χορήγηση της ενίσχυσης:

Ministrstvo za kmetijstvo, gozdarstvo in prehrano Dunajska 58 SLO-1000 Ljubljana

Agencija RS za kmetijske trge in razvoj podeželja Dunajska 160 SLO-1000 Ljubljana

Διεύθυνση στο Διαδίκτυο: http://www.uradni-list.si/1/ulonline.jsp?urlid=2006138&dhid=86719

Άλλα στοιχεία: —

Αριθμός ενίσχυσης: XA 24/07

Κράτος μέλος: Φινλανδία

Περιφέρεια: Περιφέρειες που επλήγησαν από τις δυσμενείς καιρικές συνθήκες το 2006

Τίτλος του καθεστώτος ενίσχυσης ή επωνυμία της εταιρίας που λαμβάνει μεμονωμένη ενίσχυση: Ενίσχυση στις γεωργικές επιχειρήσεις ως αντιστάθμιση των ζημιών λόγω δυσμενών καιρικών συνθηκών το 2006

Νομική βάση: Laki satovahinkojen korvaamisesta (1214/2000)

Valtioneuvoston asetus satovahinkojen korvaamisesta (270/2003)

Maa- ja metsätalousministeriön asetus satovahinkojen korvaamisesta (364/2003)

Προβλεπόμενη ετήσια δαπάνη στο πλαίσιο του καθεστώτος ενίσχυσης ή συνολικό ποσό της μεμονωμένης ενίσχυσης που χορηγείται στις επιχειρήσεις: Οι προβλεπόμενες δαπάνες για την αντιστάθμιση των ελλειμματικών συγκομιδών κατά το 2006 ανέρχονται σε 4,75 εκατ. EUR

Μέγιστη ένταση των ενισχύσεων: Σύμφωνα με το άρθρο 2 παράγραφος 8 του κανονισμού (ΕΚ) αριθ. 1857/2006, καταβάλλεται αποζημίωση στους γεωργούς που απώλεσαν τουλάχιστον ένα τρίτο της συγκομιδής των σχετικών καλλιεργειών. Το ύψος της αποζημίωσης ανέρχεται σε 90 % της αξίας της ζημίας που υπερβαίνει τη συνεισφορά του γεωργού, η οποία είναι ίση με 30 % της αξίας της συνήθους συγκομιδής. Η συνεισφορά του γεωργού ανέρχεται σε τουλάχιστον 30 % του συνολικού ύψους της ζημίας για κάθε καλλιέργεια που είναι επιλέξιμη για την χορήγηση αποζημίωσης. Η ετήσια παραγωγή κατά το έτος της ζημίας υπολογίζεται βάσει της συνήθους συγκομιδής, η οποία αντιστοιχεί στη μέση συγκομιδή των τελευταίων πέντε ετών στη συγκεκριμένη περιφέρεια, χωρίς να λαμβάνεται υπόψη η μικρότερη και η μεγαλύτερη τιμή. Το ύψος των ζημιών υπολογίζεται στη συνέχεια για κάθε γεωργό χωριστά, βάσει των πληροφοριών αυτών. Η μέθοδος υπολογισμού είναι λοιπόν σύμφωνη με το άρθρο 11 παράγραφοι 2 και 4 του κανονισμού (ΕΚ) αριθ. 1857/2006.

Η αξία της συγκομιδής για την οποία θα πρέπει να χορηγηθεί αποζημίωση υπολογίζεται βάσει των αγοραίων τιμών των προηγούμενων ετών και των αγοραίων τιμών του έτους της ζημιάς, οι οποίες καθορίζονται από τη συμβουλευτική επιτροπή για τις ελλειμματικές συγκομιδές βάσει των διαθέσιμων στοιχείων σχετικά με τις τιμές της αγοράς.

Οι αποζημιώσεις που έχουν ενδεχομένως εισπραχθεί στο πλαίσιο ασφαλειών καθώς και οι δαπάνες ή οι ζημίες που δεν οφείλονται στις δυσμενείς καιρικές συνθήκες πρέπει να αφαιρεθούν από τα ανώτατα επιλέξιμα για την ενίσχυση ποσά

Ημερομηνία εφαρμογής: Το καθεστώς ενίσχυσης τίθεται σε ισχύ το νωρίτερο στις 28 Μαρτίου 2007. Πρώτη δυνατή ημερομηνία πληρωμής είναι η 5η Απριλίου 2007

Διάρκεια του καθεστώτος ενίσχυσης ή των μεμονωμένων ενισχύσεων: Η ενίσχυση καταβάλλεται για τις ζημίες που προκλήθηκαν το 2006

Στόχος της ενίσχυσης: Ενισχύσεις στις γεωργικές επιχειρήσεις και στις επιχειρήσεις παραγωγής οπωροκηπευτικών προϊόντων που υπέστησαν ζημίες λόγω δυσμενών καιρικών συνθηκών [κανονισμός (ΕΚ) αριθ. 1857/2006, άρθρο 11]

Σχετικός(-οί) τομέας(-είς): Η ενίσχυση αφορά γεωργικές εκτάσεις 63 000 εκταρίων συνολικά. 32 διαφορετικές καλλιέργειες υπέστησαν ζημίες. Η συνεισφορά των γεωργών όσον αφορά την έκταση και την αξία των ζημιών είναι τουλάχιστον 30 %

Όνομα και διεύθυνση των αρχών που είναι αρμόδιες για τη χορήγηση της ενίσχυσης:

Maa- ja metsätalousministeriö PL 30 FIN-00023 Valtioneuvosto

Διεύθυνση στο Διαδίκτυο: www.mmm.fi, www.finlex.fi

Άλλες πληροφορίες: —

Αριθμός ενίσχυσης: XA 25/07

Κράτος μέλος: Γαλλία

Περιφέρεια: τοπική αυτοδιοίκηση

Τίτλος του καθεστώτος ενίσχυσης ή ονομασία της επιχείρησης που δικαιούται μεμονωμένης ενίσχυσης: Πρόγραμμα για την εγκατάσταση και την ανάπτυξη τοπικών πρωτοβουλιών (PIDIL)

Νομική βάση:

— Κανονισμός (ΕΚ) αριθ. 1698/2005 του Συμβουλίου (2),

— Κανονισμός (ΕΚ) αριθ. 1974/2006 της Επιτροπής (3),

— Κανονισμός (ΕΚ) αριθ. 1857/2006 της Επιτροπής, άρθρο 15,

— Άρθρα R 343-34 και επόμενα του «Code rural» (Αγροτικού Κώδικα)

Ετήσιες δαπάνες που προβλέπονται στο πλαίσιο του καθεστώτος ενίσχυσης ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση: 7 000 000 EUR

Μέγιστη ένταση της ενίσχυσης:

— Τεχνικοοικονομική στήριξη στους νέους γεωργούς, έως 80 % της αναληφθείσας δαπάνης εντός του ορίου των 1 500 EUR ανά έτος και ανά εκμετάλλευση, συμπεριλαμβανομένων όλων των χρηματοδοτήσεων (από το κράτος και την τοπική αυτοδιοίκηση)· ενίσχυση η οποία μπορεί να χορηγηθεί κατά τη διάρκεια της πρώτης πενταετίας της εγκατάστασης.

— Ανάληψη των εξόδων διάγνωσης, έως 80 % της αναληφθείσας δαπάνης και κατ'ανώτατο όριο 1 500 EUR, συμπεριλαμβανομένων όλων των χρηματοδοτήσεων (από το κράτος και την τοπική αυτοδιοίκηση).

— Ενίσχυση κατάρτισης, ύψους 60 EUR ημερησίως, η οποία μπορεί να χορηγηθεί από το κράτος επί 100 ημέρες και η οποία μπορεί να συμπληρωθεί κατά το ίδιο ποσό από αρχή τοπικής αυτοδιοίκησης εντός του ορίου της αναληφθείσας δαπάνης..

— Αμοιβή για την πρακτική άσκηση επαγγελματικής κατάρτισης, η οποία αντιστοιχεί στο ωριαίο ποσό που καθορίζεται για την πρακτική άσκηση επαγγελματικής κατάρτισης (το ελάχιστο μηνιαίο ποσό που καθορίζεται από τον κώδικα εργασίας ανέρχεται σε 652,02 EUR την 1η Δεκεμβρίου 2006).

— Δράσεις προώθησης και επικοινωνίας: ένταση ενίσχυσης 100 %

Ημερομηνία εφαρμογής: Το 2007, από την δημοσίευση στην Επίσημη Εφημερίδα της Ευρωπαϊκής Ένωσης του παρόντος δελτίου απαλλαγής

Διάρκεια του καθεστώτος ενισχύσεων ή της μεμονωμένης ενίσχυσης: Δεκέμβριος 2013

Στόχος της ενίσχυσης:

I. Ενισχύσεις για την παροχή συμβουλών

Οι νέοι γεωργοί οι οποίοι ιδρύουν την δική τους γεωργική εκμετάλλευση έχουν διαφορετική προέλευση. Μεταξύ αυτών, οι νέοι οι οποίοι δεν προέρχονται από το γεωργικό περιβάλλον, εκείνοι οι οποίοι ιδρύουν την δική τους γεωργική εκμετάλλευση εκτός οικογενειακού πλαισίου και τα παιδιά των γεωργών που διαθέτουν γεωργική εκμετάλλευση η οποία δεν τους επιτρέπει να εγκατασταθούν με ικανοποιητικούς οικονομικούς όρους, αντιμετωπίζουν περισσότερες δυσκολίες να υλοποιήσουν ένα επαγγελματικό σχέδιο. Ως εκ τούτου, είναι ανάγκη να αναληφθούν δράσεις υπέρ της συγκεκριμένης αυτής ομάδας αποδεκτών.

Το άρθρο 15 του κανονισμού (ΕΚ) αριθ. 1857/2006 αφορά ιδίως την κάλυψη μέρους του κόστους τεχνικής υποστήριξης που παρέχεται από γεωργική οργάνωση ή ομάδα παραγωγών (αμοιβές εμπειρογνωμόνων ή συμβούλων).

Οι ενισχύσεις αυτές θα χορηγούνται σε νέους γεωργούς κατά τη διάρκεια των πρώτων πέντε ετών της εγκατάστασης και θα μπορούν να χρηματοδοτούνται από το κράτος και την τοπική αυτοδιοίκηση.

— Τεχνικοοικονομική στήριξη στους νέους γεωργούς: για να διασφαλιστεί η βιωσιμότητα της εγκατάστασης, είναι σκόπιμο να ενισχυθεί ο επαγγελματισμός του νέου γεωργού κατά την υλοποίηση του προσωπικού του σχεδίου. Αυτό μπορεί να λάβει τη μορφή τεχνικοοικονομικής παρακολούθησης του νέου γεωργού. Η διάταξη αυτή αφορά κυρίως τα καινοτόμα σχέδια, τα σχέδια για την ίδρυση εκμεταλλεύσεων, τα σχέδια που βασίζονται στη διαφοροποίηση ή συνεπάγονται σημαντικές δαπάνες εκσυγχρονισμού. Όταν η εγκατάσταση ιδρύεται υπό μορφή εταιρείας, η παρακολούθηση μπορεί να περιλαμβάνει μία συνιστώσα που θα αφορά την οργάνωση της εργασίας και τις επαγγελματικές σχέσεις στην εργασία.

— Ανάληψη των εξόδων διάγνωσης: η ενίσχυση μπορεί να αφορά τη διάγνωση όσον αφορά την εκμετάλλευση που πρόκειται να παραχωρηθεί ή να αναληφθεί, ή τη μελέτη αγοράς για συγκεκριμένα είδη παραγωγής ή για προϊόντα απευθείας πώλησης (για παράδειγμα βιολογικά προϊόντα). Η ενίσχυση καταβάλλεται στον πάροχο υπηρεσιών δυνάμει του άρθρου 15 του κανονισμού (ΕΚ) αριθ. 1857/2006 αμέσως μετά τη διαπίστωση της εγκατάστασης του γεωργού από την αρμόδια διοικητική αρχή ή μόλις ο νέος γεωργός επαναπροσανατολίσει την παραγωγή του, μετά την εγκατάστασή του. Η διάγνωση είναι επίσης αναγκαία για τη διευκόλυνση της διαδικασίας μεταβίβασης-εγκατάστασης· εφόσον κρίνεται αναγκαίο, το αποτέλεσμα της διάγνωσης συνοδεύει την εγγραφή του αποχωρούντος στον κατάλογο αποχώρησης-εγκατάστασης εάν η διάγνωση ζητηθεί από τον αποχωρούντα. Στην περίπτωση αυτή, ο αποχωρών είναι ο δικαιούχος της ενίσχυσης.

II. Ενισχύσεις κατάρτισης

Οι ενισχύσεις κατάρτισης μπορούν να χρηματοδοτούνται από το κράτος και τις αρχές τοπικής αυτοδιοίκησης είτε για την προετοιμασία της εγκατάστασης, είτε μετά την εγκατάσταση για την ολοκλήρωση της αρχικής κατάρτισης του νέου γεωργού. Στην προκειμένη περίπτωση ο νέος γεωργός λαμβάνει ενίσχυση για την πραγματοποίηση πρακτικής άσκησης.

— Η ενίσχυση κατάρτισης χορηγείται στους νέους οι οποίοι εγκαθίστανται ως γεωργοί και χρειάζονται συμπληρωματική κατάρτιση, προσαρμοσμένη στο σχέδιό τους, ή οι οποίοι επιδιώκουν να αποκτήσουν σταδιακά δίπλωμα επιπέδου IV (σύμφωνα με τις διατάξεις που προβλέπονται στο πρόγραμμα για την αγροτική ανάπτυξη στη Γαλλία — PDRH). Η ενίσχυση αυτή αποσκοπεί στην αντικατάσταση του δικαιούχου στην εκμετάλλευση της οποίας έχει την επικαρπία, ώστε να μπορέσει να παρακολουθήσει συμπληρωματική ή επαγγελματική κατάρτιση πέντε ή τριών ετών, στην περίπτωση που επιθυμεί να αποκτήσει τις επαγγελματικές ικανότητες για να λάβει ενισχύσεις εγκατάστασης.

— Αμοιβή για την πρακτική άσκηση επαγγελματικής κατάρτισης ενός νέου είναι η ενίσχυση που προβλέπεται για το διάστημα που εκπαιδεύεται δίπλα σε έναν γεωργό οποίος προτίθεται να παύσει τη δραστηριότητά του στο πλαίσιο αναδοχής. Ένας νέος θεωρείται ως εργαζόμενος σε μειονεκτική θέση κατά την έννοια του άρθρου 2 στοιχείο στ) του κανονισμού (ΕΚ) αριθ. 2204/2002 (4) εφόσον, λόγω έλλειψης αναδοχής, ο νέος αυτός γεωργός, ιδίως όταν δεν προέρχεται από γεωργικό περιβάλλον «έχει δυσκολίες να εισέλθει στην αγορά εργασίας χωρίς βοήθεια» (βλ. άρθρο 2 στοιχείο στ) του κανονισμού (ΕΚ) αριθ. 2204/2002). Η ενίσχυση αυτή αποσκοπεί να παρέχει σε έναν νέο, εργαζόμενο σε μειονεκτική θέση κατά την έννοια του άρθρου 2 στοιχείο στ) του κανονισμού (ΕΚ) αριθ. 2204/2002, αφενός, τεχνικές και οικονομικές συμβουλές και, αφετέρου, γενική κατάρτιση για τη διοίκηση μιας γεωργικής εκμετάλλευσης, έτσι ώστε να δημιουργηθούν μόνιμες θέσεις εργασίας στο πλαίσιο μιας βιώσιμης επιχείρησης, η οποία θα μπορούσε να διαλυθεί εάν δεν την αναλάμβανε κάποιος. Ο «ανάδοχος» παρακινείται επομένως να μεταβιβάσει την εκμετάλλευσή του στο νέο γεωργό. Η ενίσχυση καταβάλλεται από το κράτος ή την τοπική αυτοδιοίκηση για διάστημα 3 έως 12 μηνών στο νέο γεωργό, ο οποίος βρίσκεται στο στάδιο της κατάρτισης. Η περίοδος αυτή μπορεί να παραταθεί κατά το ίδιο χρονικό διάστημα εάν αυτό κρίνεται σκόπιμο για την ολοκλήρωση της κατάρτισης του νέου γεωργού. Κατά τη διάρκεια της περιόδου αναδοχής, ο νέος διέπεται από το καθεστώς του ασκούμενου επαγγελματικής κατάρτισης. Το μέτρο αυτό μπορεί επίσης να εφαρμοστεί προς όφελος ενός νέου ο οποίος επιθυμεί να τον αναλάβει εταίρος κάτοχος εκμετάλλευσης για να εισέλθει σε υφιστάμενη γεωργική εκμετάλλευση. Η παρακολούθηση της πρακτικής άσκησης και της διεξαγωγής της θα πραγματοποιείται από το CFPPA (Κέντρο Επαγγελματικής Κατάρτισης και Γεωργικής Προώθησης) ή την ADASEA (Νομαρχιακή Ένωση για τη Διευθέτηση των Διαρθρώσεων των Γεωργικών Εκμεταλλεύσεων) στο διαμέρισμα όπου βρίσκεται η έδρα της εκμετάλλευσης ή/και από εγκεκριμένο περιφερειακό κέντρο. Η πρακτική άσκηση ανάδοχου μπορεί να αντιστοιχεί στη συνολική διάρκεια της πρακτικής άσκησης για την επαγγελματική κατάρτιση την οποία πρέπει να ολοκληρώσει ο νέος γεωργός πριν από την εγκατάστασή του.

III. Δράσεις προώθησης και επικοινωνίας

Οι επαγγελματικές γεωργικές οργανώσεις, οι ADASEA ή άλλες δομές αναλαμβάνουν εργασίες με τους μαθητές των ιδρυμάτων εκπαίδευσης και κατάρτισης (νέους από επαγγελματικές σχολές ή από αλλού) υπό μορφή μελετών, δράσεων επικοινωνίας (φυλλάδια, άρθρα στον τύπο, ομιλίες σε σχολεία, κέντρα ενημέρωσης για την εγκατάσταση-μεταβίβαση, κ.λπ.), εκδηλώσεων προώθησης με επίκεντρο το επάγγελμα του γεωργού.

Επιπλέον, οι προαναφερόμενες οργανώσεις προβαίνουν σε εργασίες εμπειρογνωμοσύνης υπό μορφή δράσεων εντοπισμού των εκμεταλλεύσεων οι οποίες κατά τα επόμενα έτη θα είναι διαθέσιμες προς ανάληψη από νέους γεωργούς και έχουν συμβουλευτικό ρόλο διοργανώνοντας, σε αγροτικούς δήμους, συνεδριάσεις ενημέρωσης και ευαισθητοποίησης των ηλικιωμένων γεωργών, έτσι ώστε να τους ενθαρρύνουν να προσανατολίσουν την επιλογή τους όσον αφορά τη μεταβίβαση της εκμετάλλευσης σε νέους οι οποίοι αναζητούν γεωργική εκμετάλλευση. Ένα παρατηρητήριο μπορεί να συγκεντρώσει σε περιφερειακό επίπεδο τα στοιχεία παρακολούθησης των εν λόγω ενεργειών εμπειρογνωμοσύνης και παροχής συμβουλών.

Για την επιτυχή ολοκλήρωση αυτών των καθηκόντων, το κράτος συμμετέχει στη χρηματοδότησή τους, υπό τους όρους που προβλέπονται στο άρθρο 15 του κανονισμού (ΕΚ) αριθ. 1857/2006. Προς το σκοπό αυτό, μεταξύ των περιφερειών κατανέμεται ετήσιος προϋπολογισμός.

Για την επιτυχή υλοποίηση των συγκεκριμένων δράσεων μπορεί να προστεθεί η χρηματοδοτική συνεισφορά της τοπικής αυτοδιοίκησης.

Οι δράσεις αυτές εφαρμόζονται στο πλαίσιο νομαρχιακών ή περιφερειακών συμβάσεων υπό την εποπτεία των νομαρχών και καταβάλλεται πληρωμή με την υποβολή ετήσιας έκθεσης για τις εργασίες που έχουν υλοποιηθεί.

Σχετικός(-οί) τομέας(-είς): ολόκληρος ο τομέας της γεωργίας

Ονομασία και διεύθυνση της χορηγούσας αρχής:

Ministère de l'agriculture et de la pêche 78, rue de Varenne F-75349 Paris 07 SP

Διεύθυνση στο Διαδίκτυο: www.agriculture.gouv.fr (Το δελτίο PIDIL θα διατίθεται ηλεκτρονικά για την παροχή πληροφοριών όσον αφορά την εγκατάσταση στον τομέα της γεωργίας μετά την έγκριση του προγράμματος)

Λοιπές πληροφορίες: Συνέχιση των δράσεων που έχουν ήδη εγκριθεί στο πλαίσιο του προηγούμενου PIDIL (καθεστώς N 184/03 εγκριθέν από την Επιτροπή στις 9.7.2003)

Αριθμός ενίσχυσης: XA 27/07

Κράτος μέλος: Ηνωμένο Βασίλειο

Περιφέρεια: Ουαλία

Τίτλος του καθεστώτος ενίσχυσης ή επωνυμία της επιχείρησης που λαμβάνει μεμονωμένη ενίσχυση: Wales Catchment Sensitive Farming Project

Νομική βάση: Agriculture Act 1986 (Section 1(1)(C)) to be read in conjunction with Government of Wales Act 1998 (Sections 40 and 85)

Ετήσιες δαπάνες που προβλέπονται στο πλαίσιο του καθεστώτος ενίσχυσης ή συνολικό ποσό μεμονωμένης ενίσχυσης που χορηγείται στην επιχείρηση: Σχεδιαζόμενη ετήσια δαπάνη (σε χιλιάδες GBP)

2007: 422 700 GBP

2008: 50 000 GBP

Σύνολο: 472 700 GBP

Μέγιστη ένταση της ενίσχυσης: Το καθεστώς περιλαμβάνει δύο μέτρα:

Ημερομηνία εφαρμογής: Το καθεστώς θα αρχίσει να εφαρμόζεται την 1η Απριλίου 2007

Διάρκεια του καθεστώτος ή της μεμονωμένης ενίσχυσης: Το καθεστώς θα αρχίσει να εφαρμόζεται την 1η Απριλίου 2007.

Θα λήξει στις 31 Δεκεμβρίου 2007.

Η τελευταία πληρωμή θα γίνει στις 31 Μαρτίου 2008

Στόχος της ενίσχυσης: Προστασία του περιβάλλοντος

Εκπόνηση και υλοποίηση ενός έργου προώθησης της γεωργικής εκμετάλλευσης, η οποία θα διασφαλίζει την προστασία των λεκανών απορροής, με σκοπό την προστασία του υδάτινου περιβάλλοντος. Το έργο θα υλοποιηθεί σε δύο ζώνες που καλύπτουν 80 γεωργικές εκμεταλλεύσεις.

Περιλαμβάνει την παροχή συμβουλών για τον προσδιορισμό των δυνητικών κινδύνων ρύπανσης και των απαιτήσεων μετριασμού τους. Η εν λόγω ενίσχυση θα χορηγηθεί σύμφωνα με το άρθρο 15 του κανονισμού (ΕΚ) αριθ. 1857/2006 και οι υπηρεσίες παροχής συμβουλών θα θεωρηθούν επιλέξιμες δαπάνες.

Θα καταβληθούν επίσης επιχορηγήσεις σε επιλέξιμα έργα υποδομής που βελτιώνουν το υδάτινο περιβάλλον. Η εν λόγω ενίσχυση θα χορηγηθεί σύμφωνα με το άρθρο 4 του κανονισμού (ΕΚ) αριθ. 1857/2006 και στις επιλέξιμες δαπάνες θα συγκαταλέγονται:

η κατασκευή, απόκτηση ή βελτίωση ακίνητης περιουσίας και

η αγορά ή χρηματοδοτική μίσθωση καινούργιων μηχανημάτων και εξοπλισμού, συμπεριλαμβανομένου του λογισμικού, έως την αγοραία αξία του πάγιου στοιχείου· άλλες δαπάνες που συνδέονται με τη σύμβαση χρηματοδοτικής μίσθωσης (φόροι, περιθώριο κέρδους εκμισθωτή, κόστος αναχρηματοδότησης τόκων, γενικά έξοδα, ασφάλιστρα, κ.λπ.) δεν θεωρούνται επιλέξιμες δαπάνες.

Τα ανωτέρω στοιχεία θα θεωρηθούν επιλέξιμες δαπάνες μόνο όταν μειώσουν σημαντικά τους κινδύνους ρύπανσης. Δεν θεωρούνται επιλέξιμες οι δαπάνες για μεταχειρισμένα μηχανήματα.

Το σύνολο του έργου περιλαμβάνει επίσης την παρακολούθηση της ποιότητας των υδάτων, τη μοντελοποίηση των λεκανών απορροής και την αξιολόγηση της στάσης των γεωργών, την εφαρμογή των μέτρων και την αξιολόγηση της αποτελεσματικότητας του έργου

Σχετικός(-οί) τομέας(-είς): Το καθεστώς εφαρμόζεται στην παραγωγή γεωργικών προϊόντων. Το καθεστώς επιδιώκει να μειώσει τις επιπτώσεις της γεωργικής παραγωγής στο υδάτινο περιβάλλον και η ενίσχυση θα διατεθεί σε όλες τις βιώσιμες γεωργικές εκμεταλλεύσεις που βρίσκονται εντός των δύο ζωνών που καλύπτει το έργο, ανεξαρτήτως του είδους της επιχείρισης. Η μία ζώνη είναι ζώνη ορεινής κτηνοτροφίας (κυρίως βοοειδή και αιγοπρόβατα). Η άλλη είναι πεδινή ζώνη στην οποία υπερισχύουν η παραγωγή γάλακτος και η κτηνοτροφία (βοοειδή και αιγοπρόβατα)

Όνομα και διεύθυνση της χορηγούσας αρχής:

Welsh Assembly Government Cathays Park (CP2) Cardiff CF10 3NQ United Kingdom

Αρμόδιος υπάλληλος: M P Samuel (Room 1-097)

Ο αρμόδιος για το καθεστώς φορέας είναι: —

Ο οργανισμός που διαχειρίζεται το καθεστώς είναι: —

Διεύθυνση στο Διαδίκτυο: http://new.wales.gov.uk/docrepos/40371/403823112/4038213/1304878/CSF-agristateaid?lang=en

Εναλλακτικά, μπορείτε να βρείτε λεπτομερή στοιχεία στον δικτυακό τόπο του Defra (Υπουργείο Περιβάλλοντος, Τροφίμων και Αγροτικών Υποθέσεων).

http://www.defra.gov.uk/farm/policy/state-aid/setup/exist-exempt.htm

Άλλες πληροφορίες: Περισσότερα και λεπτομερέστερα στοιχεία για την επιλεξιμότητα και τους κανόνες που διέπουν το καθεστώς υπάρχουν στις ανωτέρω διαδικτυακές συνδέσεις.

Υπεβλήθη αίτηση χρηματοδότησης μέρους του έργου στο πλαίσιο του Στόχου 1, (Προτεραιότητα 5 Μέτρο 7).

Υπογραφή και ημερομηνία εκ μέρους του Υπουργείου Περιβάλλοντος, Τροφίμων και Αγροτικών Υποθέσεων του Ηνωμένου Βασιλείου (Department of Environment, Food and Rural Affairs) (αρμόδια αρχή του Ηνωμένου Βασιλείου)

Neil Marr

Agricultural State Aid

Defra

8B 9 Millbank

c/o 17 Smith Square

London SW1P 3JR

United Kingdom

(1) ΕΕ L 358 της 16.12.2006, σ. 3.

(2) ΕΕ L 277 της 21.10.2005, σ. 1 .

(3) ΕΕ L 368 της 23.12.2006, σ. 15 .

(4) ΕΕ L 337 της 13.12.2002, σ. 3 .